Ons was laat in 2020 saam met BMW vir die bekendstelling van sy omstrede nuwe 4-reeks. Daar is by die internasionale bekendstelling behoorlik op sosiale media uitgevaar oor hoe lelik die voertuig is. Ek sal hier erken dat die nuwe 4-reeks vir my glad nie lelik is nie. In lewende lywe is dit eintlik regtig mooi. Já – die nommerplaat kon kant toe skuif soos op die ouer Alfa 159, maar die kar is glad nie so lelik soos daar voorgehou word nie.